钦定古今图书集成/理学汇编/学行典/第228卷 > 《赠毛氏同居说》张元电
## 钦定古今图书集成/理学汇编/学行典/第228卷 > 《赠毛氏同居说》张元电

张公艺九世同居，唐高宗幸其第，问其故，书百“忍”字
以献，高宗嘉之。后义门郑亦以其所尚起家，先后媲
美，无可议者。予守严，闻遂安毛氏亦同居，今五世矣，
大书标其门《家长》，因欲予有说焉。予以大家子弟多
嗜酒好利，以败乃先。嗜酒则心无所制，好利则情无
所检，俱不能忍，而同居之义坏。毛氏子其戒且勉哉！